הסכם רישיון תוכנה Intel

חשוב - יש לקרוא לפני העתקה, התקנה או שימוש. 
אין להשתמש או להטעין תוכנה זו, או כל חומר הקשור אליה (להלן באופן קולקטיבי "התוכנה") אלא לאחר קריאה מדוקדקת של התנאים הבאים. הטענת התוכנה או שימוש בה מהווים התסכמה לתנאי הסכם זה. באם אינך מסכים לתנאים הבאים, אל תתקין את התוכנה ואל תשתמש בה.

רישיונות: הערה:
•	אם הנך מנהל רשת,יחול לגביך "רישיון האתר" כאמור להלן.
אם הנך משתמש קצה, יחול לגביך "רישיון משתמש בודד".

Intel מעניקה לך רישיון שאינו בלעדי, אינו ניתן להעברה, עולמי, ששולם במלואו, ורישיון מוגבל לזכות יוצרים ללא תמלוגים על פי זכויות היוצרים וסודות מסחרי של Intel ו/או שעל פיהם זכאית Intel ומוסמכת להעניק רישיונות משנה, בהתאם לתנאי מסמך זה, אך ורק למטרות המוגדרות להלן.

רישיון אתר. תהיה רשאי להעתיק את התוכנה למחשבים של ארגונך, למטרת שימוש פנימי, בלתי מסחרי, של ארגונך, ולהכין מספר סביר של העתקי גיבוי של התוכנה, בכפוף לתנאים הבאים: 
1.	רישיון זה ניתן לשימוש יחד עם רכיבים של מוצרי Intel בלבד. אין להשתמש בתוכנה ביחד עם רכיבים של מוצרים שאינם מוצרי Intel. 
2.	אין להעתיק, לשנות, להשכיר, למכור, להפיץ, או להעביר חלקים מהתוכנה, מלבד על פי תנאי רישיון זה, ויש למנוע כל העתקה בלתי מורשית של התוכנה.
3.	אין לבצע הנדסה הפוכה, שחזור לשפת-על, או פירוק של התוכנה. 
4.	אין להעניק רישיון משנה או להתיר שימוש בתוכנה של יותר ממשתמש אחד בו-זמנית.
5.	התוכנה עשויה לכלול חלקים המוצעים בכפוף לתנאים נוספים, מלבד אלו שנקבעו בהסכם זה, כאמור ברישיון הנלווה לחלקים כאמור. 

רישיון משתמש בודד. משתמש בודד יהיה רשאי להעתיק את התוכנה למחשב בודד לשימוש אישי, הבלתי-מסחרי, ולהכין העתק גיבוי אחד של התוכנה, בכפוף לתנאים הבאים: 
1.	רישיון זה ניתן לשימוש בתוכנה ביחד עם רכיבים של מוצרי Intel בלבד. אין להשתמש בתוכנה ביחד עם רכיבים של מוצרים שאינם מוצרי Intel. 
2.	אין להעתיק, לשנות, להשכיר, למכור, להפיץ, או להעביר חלקים מהתוכנה, מלבד על פי תנאי רישיון זה, ויש למנוע כל העתקה בלתי מורשית של התוכנה.
3.	אין לבצע הנדסה הפוכה, שחזור לשפת-על, או פירוק של התוכנה. 
4.	אין להעניק רישיון משנה או להתיר שימוש בתוכנה של יותר ממשתמש אחד בו-זמנית.
5.	התוכנה עשויה לכלול חלקים המוצעים בכפוף לתנאים נוספים, מלבד אלו שנקבעו בהסכם זה, כאמור ברישיון הנלווה לחלקים כאמור. 

אם אינך משתמש קצה, הנך רשאי להעביר העתק של התוכנה לכל אחד ממשתמשי הקצה שלך לשימושו בהתאם לתנאי הסכם זה, ובלבד שלכל העתק כאמור יתלווה רישיון משתמש קצה שיכיל באופן מהותי את אותם תנאים המופיעים בהסכם זה.

קניין. כל הזכויות, הקניין, והאינטרסים בקניין הרוחני הגלום בתוכנה ובחומרים הנלווים, במידה והם קיימים, שייכים ל - Intel או לספקיה ולבעלי הרישיונות מטעמה. זכויות יוצרים בתוכנה מוגנות מכח חוקי ארה"ב ומדינות נוספות, ומכח הסכמים בינלאומיים. אין להסיר מהתוכנה את ההודעות המעידות על זכויות יוצרים. Intel זכאית לבצע שינויים הנוגעים לתוכנה, או לפריטים המאוזכרים בה, בכל עת, מבלי למסור על כך הודעה, אך אינה מחוייבת לתמוך בתוכנה או לעדכן אותה. מלבד אם נאמר אחרת במפורש, Intel אינה מעניקה כל זכות, במפורש או במשתמע, על פי פטנטים, זכויות יוצרים, סימני מסחר, או זכויות קניין רוחני אחרות של Intel. תוכל להעביר את התוכנה רק אם המקבל מסכים כי תנאי הסכם זה יחייבו אותו במלואם ואם לא תשאיר בחזקתך העתקים של התוכנה.
 
אחריות מדיה מוגבלת. במידה והתוכנה נמסרה לך על ידי Intel על גבי מדיה פיסית, Intel אחראית לכך שהיא תהיה נקייה מפגמים פיזיים מהותיים במשך תקופה של תשעים יום ממועד מסירתה על ידי Intel. היה והתגלה פגם כאמור, יהיה עליך להחזיר את המדיה ל-Intel לשם החלפה או מסירה חליפית של התוכנה, על פי בחירתה של Intel.

אי מתן אחריות נוספת. בכפוף לאמור לעיל, התוכנה ניתנת "כמות שהיא" ללא אחריות מפורשת או משתמעת מכל סוג שהוא, לרבות אחריות להתאמת המוצר לשימוש, אי-הפרה, או לשימוש למטרה מסוימת. Intel אינה אחראית ואינה נוטלת אחריות לגבי דיוק או שלמות כל מידע, טקסט, גרפיקה, קישורים או פריטים נוספים הנכללים בתוכנה.

הגבלת אחריות. חברת Intel או ספקיה לא יהיו אחראים בשום מקרה לנזקים כלשהם ( לרבות, אך מבלי להגביל, לנזקים בגין הפסד רווחים, שיבוש עסקים, או איבוד מידע) שייגרמו כתוצאה משימוש או מחוסר יכולת להשתמש בתוכנה, גם אם נמסרה ל-Intel הודעה בדבר נזקים אפשריים כאמור. בתחומי שיפוט מסוימים חל איסור על שלילת אחריות או הגבלתה לגבי אחריות משתמעת או נזקים תוצאתיים או נלווים, כל שיתכן שההגבלה הנ"ל לא תחול עליך. כמו כן, יתכן ותהנה מזכויות חוקיות נוספות המשתנות מתחום שיפוט אחד למשנהו. 

סיום החוזה. Intel רשאית להביא הסכם זה לסיומו בכל עת במקרה של הפרת תנאיו על ידך. בסיום החוזה יהיה עליך להשמיד את התוכנה לאלתר או להחזיר את כל העתקי התוכנה ל-Intel.
 
החוק החל. על תביעות הנובעות מהסכם זה יחולו חוקי מדינת קליפורניה, למעט העקרונות של ברירת הדין ואמנת האומות המאוחדות לגבי חוזים הקשורים למכירת טובין.

ויתור ושינויים. כל שינוי או תיקון של הוראה או ויתור על הוראה בהסכם זה יהיו בעלי תוקף רק אם נעשו בכתב ונחתמו על ידי מנהל של חברת Intel. אי מימוש זכות, סמכות, או תרופה על פי הסכם זה או איחור במימושם לא ייחשב כויתור על זכות, סמכות או תרופה כאמור. מבלי לגרוע מהאמור לעיל, תנאים המוטלים על הזמנות רכישה או חומרים דומים המוגשים על ידך ל-Intel, ותנאים המופיעים בטופס ההסכמה הסטנדרטי של Intel הסותרים את התנאים הללו, יהיו חסרי תוקף.

הגבלה על יצוא. כל צד מאשר שעל התוכנה חלים חוקי היבוא והיצוא של ארה"ב ושל המדינות שבהן מנהל כל צד את עסקיו, לרבות ובמיוחד החוקים והתקנות של ארה"ב לניהול היצוא. כל צד יפעל בהתאם לחוקים ותקנות כאמור, ועל פי התקנות והחוקים האחרים החלים על התוכנה. מבלי לגרוע מכלליות האמור לעיל, כל צד מסכים כי לא ייצא, או ימשיך לייצא או יעביר או יפנה כל חלק מהתוכנה למקום או צד שעליהם חלות הגבלות בהתאם לתקנות היצוא של ארה"ב. יצוין כי תוכנה המכילה קידוד עשויה להיות כפופה להגבלות נוספות.

פירוש ההסכם. היה ובית משפט בעל סמכות שיפוט מתאימה יקבע כי הוראה כלשהי בהסכם זה נוגדת את החוק, הוראה כאמור תשונה ותפורש האופן שיביא להגשמת המטרות של ההוראה המקורית במידה המרבית המותרת על פי חוק, ושאר הוראות ההסכם יישארו בתוקפן.

זכויות ממשלתיות מוגבלות. התוכנה ניתנת עם "זכויות מוגבלות". כל שימוש, שיכפול או גילוי על ידי הממשלה כפופים להגבלות כמפורט בהוראות FAR52.227-14 ו - DFAR252.227-7013 et seq או אלו שיבואו במקומן. השימוש בתוכנה על ידי הממשלה מהווה הכרה בזכויות הקנייניות של Intel בתוכנה. הקבלן או היצרן הנו Intel.

השפה המחייבת. ניתן לספק תרגומים של נוסח הסכם זה לשפות מקומיות למטרת מידע בלבד, ובלבד שהגרסה המחייבת של הסכם זה בכל תחומי השיפוט תהיה בשפה האנגלית.